শ্রীলঙ্কার নারীরা বিভিন্ন পরিধানশৈলী অনুসারে শাড়ি পরেন। দুটি জনপ্রিয় আধিপত্যকারী পরিধানশৈলীর মধ্যে রয়েছে, ভারতীয় শৈলী (ধ্রুপদী নিভি প্যাচ) এবং ক্যান্ডিয় শৈলী যা সিংহলি ভাষায় "ওসারিয়া" নামে পরিচিত। ক্যান্ডিয় শৈলীটি সাধারণত পার্বত্য ক্যান্ডি অঞ্চলে বেশি জনপ্রিয়, যেখান থেকে শৈলীটির নামের উৎপত্তি হয়েছে। যদিও স্থানীয় পছন্দই মূল ভূমিকা পালন করে তবে বেশিরভাগ নারী নিজেদের ব্যক্তিগত পছন্দ বা তাদেরকে কোন পোশাকে সবচেয়ে আকর্ষণীয় বলে মনে হবে এই মনোভাবের তার উপর নির্ভর করেও শাড়ি পরে থাকেন।

ঐতিহ্যবাহী কান্দিয় (ওসরিয়া) শৈলীতে শাড়ির সঙ্গে ব্লাউজ পড়া হয় যা বক্ষ পুরোপুরি ঢাকা রাখে এবং শাড়ির সামনের দিকে আংশিকভাবে গোটান থাকে। তবে, বিভিন্ন শৈলীর আধুনিক সংমিশ্রণের ফলে বেশিরভাগ পরিধানকারী উপরিভাগে শাড়ি জড়িয়ে পরেন না। শাড়ির চূড়ান্ত আঁচলের অংশটি ছাড়া রাখা হয়। এটি দ্রাবিড় শৈলীর (নিবন্ধের নিচে উল্লিখিত) অনুরূপ।

কান্দিয় শৈলীটি সিংহলি নারীদের জাতীয় পোশাক হিসাবে বিবেচিত হয়। এটি শ্রীলঙ্কান এয়ারলাইন্সের বিমানবালাদের ইউনিফর্ম।

১৯৬০-এর দশকে, 'হিপস্টার' শাড়ি নামে পরিচিত মিনি শাড়ি শ্রীলঙ্কার ফ্যাশনে প্রভাব তৈরি করেছিল, যেহেতু এটি নাভির নিচে পরা হতো এবং আঁচল এমনভাবে রাখা মূলত অসচেতন আবদেন প্রকাশের উদ্যেশ্যে। রক্ষণশীল লোকেরা 'হিপস্টার' শৈলীকে ""একটি সুন্দর পোশাকের প্রায় অবমাননাকর পরম প্রহসন"" এবং ""একটি বীভৎস ও উদ্দেশ্যহীন পোশাক"" হিসাবে বর্ণনা করেছিলেন।

এশিয়ার অন্যান্য পোশাকের সাথে মিল
শ্রীলঙ্কা
উৎপত্তি এবং ইতিহাস
নেপাল